आज कंपनी के कूलरों में टचस्क्रीन, अल्ट्रासोनिक मच्छर भगाने की तकनीक और पानी शुद्ध करने जैसी तकनीक आ रही हैं। जून, 2008 में कंपनी को कर्ज से मुक्ति मिल चुकी थी और अगले 10 साल में वह शेयर बाजार में सबसे ज्यादा चढ़ने वाली कंपनियों में शुमार हो गई। 2007 से 2010 के बीच सिंफनी का राजस्व करीब 18 गुना बढ़ा, मुनाफे में 77 गुना इजाफा हुआ और कर्ज-इक्विटी अनुपात बहुत कम रह गया। उसके शेयर की कीमत भी 450 गुना बढ़ गई। जिन कंपनियों ने नए या अनूठे उत्पाद और सेवाएं उतारे, नए बाजारों की तलाश की, शेयर बाजारों में उनकी हनक बनी रही और उन्हें बढिय़ा सफलता मिली। कैपलिन पॉइंट का शेयर पिछले 10 साल से 73 फीसदी सालाना चढ़ता जा रहा है क्योंकि इस औषधि कंपनी ने दक्षिण अमेरिका के लगभग अछूते बाजार में सस्ती दवाएं जमकर बेचीं।